**Z M L U V A  č. 006/2016**

 **o vykonávaní služieb bezpečnosti práce, ochrany pred požiarmi a pracovnej zdravotnej služby podľa zákona NR SR č. 124/2006 Z. z., zákona NR SR č. 314/2001 Z. z. a zákona 355/2007 Z.z, § 30a ods. 4 písm. d) v znení neskorších predpisov uzatvorená v zmysle § 269 ods. 2 Obchodného zákonníka č. 513/1991 Zb. v znení neskorších predpisov medzi týmito zmluvnými stranami:**

 **Objednávateľ:** Obec Siladice

 Obecný úrad

 Siladice 232

 920 52 Siladice

 **IČO: 00312967**   **DIČ: 2011268161**

 **IČ DPH:**

 **zapísaný:**

 **banka:**  **č. účtu:**

 **starosta: Róbert Repka**

 **kontaktná osoba: Róbert Repka**  **kontakt: 033 744 5122**

**Dodávateľ:** Radoslav Husarovič - H.P.T & BEPOS plus

 Jelenova 2

 920 61 Dolné Trhovište

 **IČO:** 41188063 **DIČ:** 1047023637

 **IČ DPH:** SK1047023637

 **zapísaný:** č. živnostenského registra 251-5759

 **banka:** VUB Banka **č. účtu:** 2418685755 / 0200

 **konateľ:** Radoslav Husarovič **kontakt:** 0911 999 018

 **kontaktná osoba:** Mgr. Katarína Cícerová **kontakt:** 0907 740 981

**Článok I.**

**Predmet plnenia zmluvy:**

 Dodávateľ sa zaväzuje, že bude vykonávať pre objednávateľa činnosti týkajúce sa služieb bezpečnosti práce podľa zákona NR SR č. 124/2006 Z. z., ochrany pred požiarmi v súlade so zákonom NR SR č. 314/2001 Z.z. a pracovnej zdravotnej služby podľa zákona 355/2007 Z.z, § 30a ods. 4 písm. d) v znení neskorších predpisov (ďalej len „služby“) v nasledovnom rozsahu:

**A.) Bezpečnosť a ochrana zdravia pri práci:**

**1. Vykonanie vstupnej prehliadky** za účelom posúdenia stavu bezpečnosti práceu objednávateľa s následným vystavením zápisu so zistenými skutočnosťami a nedostatkami.

**2.  Vedenie dokumentácie BOZP** v zmysle zákona NR SR č. 124/2006 Z. z. v znení neskorších predpisov:

* Pravidlá o bezpečnosti a ochrany zdravia pri práci - § 6, ods. 1, písm. l),
* Koncepcia politiky bezpečnosti práce a program jej realizácie - § 6, ods. 1, písm. k),
* Písomný dokument o posúdení rizika u všetkých zamestnancov, najmä pri osobitných skupinách – tehotné ženy, matky do konca deviateho mesiaca po pôrode, dojčiace ženy, mladiství a zamestnanci so zmenenou pracovnou schopnosťou - § 6, ods. 1, písm. c) a m),
* Hodnotenie nebezpečenstiev vyplývajúcich z pracovného procesu a pracovného prostredia - § 6, ods. 2, písm. a),
* Zoznam poskytovaných osobných ochranných pracov. prostriedkov - § 6, ods. 2, písm. a),
* Zoznam umývacích, čistiacich a dezinfekčných prostriedkov potrebných na zabezpečenie telesnej hygieny - § 6, ods. 3, písm. b),
* Zákaz fajčenia na pracoviskách - § 6, ods. 5,
* Postup pre prípad záchranných prác, evakuácie a vzniku poškodenia zdravia vrátane poskytnutia prvej pomoci - § 7, ods. 6, písm. c),
* Bezpečné pracovné postupy - § 6, ods. 1, písm. i),
* iná súvisiaca dokumentácia.

**3.** **Novelizácia dokumentácie BOZP** v prípade zmeny právnych predpisov týkajúcich sa bezpečnosti a ochrany zdravia pri práci, ako aj v prípade zmien u objednávateľa.

**4.** **Vykonávanie kontrolnej činnosti** v súlade s § 9 zákona NR SR č. 124/2006 Z. z. v znení neskorších predpisov:

* 1 x štvrťročne vykonať preukázateľne námatkovú kontrolu stavu bezpečnosti práce a ochrany zdravia pri práci, zásady bezpečnej práce, bezpečného správania na pracovisku, bezpečných pracovných postupov a dychovú skúšku na prítomnosť alkoholu u zamestnancov
* 1 x ročne vykonať komplexnú previerku stavu BOZP vo všetkých priestoroch a na každom pracovisku objednávateľa, vyhodnotiť nebezpečné faktory pracovného prostredia a písomnú správu podať objednávateľovi spolu s návrhom na odstránenie nedostatkov.

**5. Účasť pri všetkých kontrolách zo strany štátneho odborného dozoru** v súlade so zákonom NR SR č. 125/2006 Z. z., ktorých termín musí objednávateľ dodávateľovi vopred včas nahlásiť, pokiaľ sa o ňom vopred dozvie, inak ihneď ako sa o kontrole štátneho odborného dozoru dozvie.

**6. Šetrenie a registrácia všetkých úrazov** (pracovných aj mimopracovných) vzniklých u zamestnancov objednávateľa podľa zákona NR SR č. 124/2006 Z. z..

**7. Poradenská služba** v oblasti bezpečnosti práce.

**8. Vykonávanie oboznámení zamestnancov v oblasti BOZP** a overovanie ich znalostí v zmysle § 7 odst. 4 zákona NR SR č. 124/2006 Z. z. v znení neskorších predpisov:

* vstupné - pri nástupe do zamestnania,
* opakované - 1 x za 2 roky.
1. **Ochrana pred požiarmi:**

**1. Vykonanie vstupnej preventívnej protipožiarnej prehliadky za účelom posúdenia stavu ochrany pred požiarmi** u objednávateľa s vystavením zápisu so zistenými skutočnosťami a nedostatkami.

**2. Vedenie dokumentácie ochrany** **pred požiarmi** v súlade s § 4 písm. f) zákona č. 314/2001 Z. z. v znení neskorších predpisov a § 24 vyhl. MV SR č. 121/2002 Z. z. o požiarnej prevencii v znení neskorších predpisov:

* Požiarny štatút,
* Požiarny poriadok pracoviska,
* Požiarne poplachové smernice,
* Požiarny evakuačný plán,
* Zoznam objektov právnickej osoby,
* Prehľad miest so zvýšeným nebezpečenstvom vzniku požiaru,
* Zoznam protipožiarnych hliadok,
* ďalšie doklady, ak sa požadujú podľa predpisov o ochrane pred požiarmi.

**3. Aktualizácia dokumentácie ochrany pred požiarmi** v prípade zmeny právnych predpisov týkajúcich sa ochrany pred požiarmi, ako aj v prípade zmien u objednávateľa v súlade s § 31, ods. 4) vyhl. MV SR č. 121/2002 Z. z. o požiarnej prevencii v znení neskorších predpisov.

**4. Vykonávanie preventívnych protipožiarnych prehliadok** v súlade s § 4 písm. a) zákona č. 314/2001 Z. z. v znení neskorších predpisov a § 14 vyhl. MV SR č. 121/2002 Z. z. o požiarnej prevencii v znení neskorších predpisov:

* 1 x za 3 mesiace v prevádzkových priestoroch objednávateľa,
* 1 x za 6 mesiacov v administratívnych priestoroch,
* 1 x za 12 mesiacov v obytných domoch a priestoroch, v ktorých sú len občasné pracovné miesta.

**5. Vedenie záznamov v požiarnej knihe** o dôležitých skutočnostiach ochrany pred požiarmi podľa § 29 vyhl. MV SR č. 121/2002 Z. z. o požiarnej prevencii v znení neskorších predpisov.

**6. Vyhlasovanie, riadenie a vyhodnotenie cvičného požiarneho poplachu** - 1 x ročne v súlade s § 5 písm. e) zákona č. 314/2001 Z. z. o ochrane pred požiarmi v platnom znení.

**7. Posudzovanie požiarneho nebezpečenstva** v prevádzkach a používaných technológiách.

**8. Účasť pri všetkých protipožiarnych kontrolách zo strany štátneho odborného dozoru** podľa §§ 38 - 43 vyhl. MV SR č. 121/2002 Z. z. o pož. prevencii v znení neskorších predpisov.

**9. Šetrenie príčin vzniku prípadných požiarov.**

**10. Poradenská služba** v oblasti ochrany pred požiarmi.

**11. Vykonávanie školení zamestnancov v oblasti ochrany pred požiarmi** a overovanie ich znalostí v súlade s § 4 písm. e) zákona č. 314/2001 Z. z. v znení neskorších predpisov a §§ 20 - 22 vyhl. MV SR č. 121/2002 Z. z. o požiarnej prevencii v znení neskorších predpisov:

* vstupné - pri nástupe do zamestnania,
* periodické - u všetkých zamestnancov 1 x za 24 mesiacov,
* zamestnancov zabezpečujúcich OPP v mimopracovnom čase - 1 x za 12 mesiacov.

**12. Zabezpečenie odbornej prípravy** v zmysle § 5 písm. h) zákona č. 314/2001 Z. z. v znení neskorších predpisov a § 23 vyhl. MV SR č. 121/2002 Z. z. o pož. prevencii v platnom znení:

* protipožiarnej hliadky právnickej osoby, pracoviska resp. asistenčnej - 1 x za 12 mesiacov.

.

**13. Kontroly požiarnych dverí a  uzáverov** - vyhl. MV SR č. 285/2001 Z. z.- 1 x za 3 mesiace.

1. **Pracovná zdravotná služba**

**1.** hodnotí faktory práce a pracovného prostredia a spôsob vykonávania práce z hľadiska ich možného vplyvu na zdravie zamestnancov,

**2.** zisťuje expozíciu zamestnancov faktorom práce a pracovného prostredia a ich možné kombinované účinky na zdravie,

**3.** hodnotí zdravotné riziká, ktoré ohrozujú zdravie zamestnancov pri práci a podieľa sa na vypracovaní posudku o riziku pre zamestnávateľa, navrhuje zamestnávateľovi opatrenia na zníženie alebo odstránenie rizika,

**4.** vypracúva návrhy na zaradenie prác do kategórií z hľadiska zdravotných rizík,

**5.** podporuje prispôsobovanie práce a pracovných podmienok zamestnancom z hľadiska ochrany zdravia,

**6.** poskytuje primerané poradenstvo zamestnávateľovi a zamestnancom pri

* plánovaní a organizácii práce a odpočinku zamestnancov vrátane usporiadania pracovísk a pracovných miest a spôsobu výkonu práce z hľadiska ochrany zdravia,
* ochrane zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,

ochrane a kladnom ovplyvňovaní zdravia, hygiene, fyziológii práce, psychológii práce a ergonómii,

spolupracuje pri poskytovaní informácií, vzdelávania a výchovy v oblasti ochrany a kladného ovplyvňovania zdravia, hygieny, fyziológie, psychológie práce a ergonómii,

**7. Dohľad nad pracovnými podmienkami a pracovným prostredím**

Pracovná zdravotná služba pri výkone dohľadu nad pracovnými podmienkami hodnotí faktory práce a pracovného prostredia a pracovné podmienky, ktoré môžu ovplyvňovať zdravie zamestnancov so zameraním na

a) identifikáciu zdravotných rizík z chemických, fyzikálnych, biologických a iných faktorov práce a pracovného prostredia. Pri identifikovaní uvedených nebezpečenstiev pracovník PZS vykoná prvotnú základnú prehliadku pracoviska, pričom postupuje podľa Protokolu o prehliadke pracoviska.

b) sledovanie expozície zamestnancov zdraviu škodlivým faktorom práce a pracovného prostredia z hľadiska intenzity, trvania a frekvencie pôsobenia týchto faktorov na zamestnancov a ich možných kombinovaných účinkov na zdravie, kde po základnej obhliadke pracoviska vedúci tímu vytipuje jednotlivé škodlivé faktory práce a pracovného prostredia a zabezpečí prostredníctvom špecializovanej firmy s príslušnou akreditáciou objektivizáciu týchto faktorov.

c) kvalitatívne a kvantitatívne hodnotenie zdravotných rizík z expozície identifikovaným zdraviu škodlivým faktorom práce a pracovného prostredia. Pri hodnotení sa postupuje podľa vyhlášky MZ SR č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií.

 PZS písomne upozorňuje zamestnávateľa, ak neplní povinnosti ustanovené všeobecne záväznými právnymi predpismi na zabezpečenie ochrany zdravia pri práci, alebo ak nepostupuje v súlade so záverom lekárskeho posudku o zdravotnej spôsobilosti zamestnanca na prácu.

**Článok II.**

**Čas, rozsah a miesto plnenia zmluvy:**

Dodávateľ splní predmet zmluvy nasledovne:

1. Vykonanie vstupných prehliadok, vystavenie zápisov o vstupných prehliadkach a aktualizácie dokumentácie BOZP a OPP - t. j. čl. I., písm. A.), ods. 1 a 3 a písm. B.), ods. 1 a 3 do 15 dní od podpisu zmluvy.
2. Ostatné služby bezpečnosti práce, ochrany pred požiarmi a pracovnej zdravotnej služby uvedené v článku I. tejto zmluvy bude dodávateľ vykonávať v stanovených časových intervaloch podľa všeobecne záväzných právnych predpisov a v časových intervaloch podľa tejto zmluvy pri súčinnosti objednávateľa.
3. **Miesto plnenia zmluvy**: Siladice 232 Obecný úrad Siladice

**Článok III.**

**Cena a platobné podmienky:**

1. Za činnosti uvedené v čl. I., písm. A.), ods. 1 až 8, písm. B.), ods. 1 až 13 a písm. C.) ods. 1 až 7 tejto zmluvy sa zmluvné strany dohodli na paušálnej platbe vo výške **142,5,- € + DPH štvrťročne počnúc od** **01.02.2016**
2. Splatnosť faktúry je 14 od jej doručenia Objednávateľovi. Faktúra musí obsahovať všetky náležitosti riadneho daňového dokladu, inak je Objednávateľ oprávnený ju do 7 dní od  jej doručenia vrátiť na prepracovanie Dodávateľovi a doručením opravenej faktúry Objednávateľovi začína plynúť dohodnutá splatnosť faktúry.
3. Dodávateľ  doručuje faktúru Objednávateľovi  jej zaslaním  na adresu Objednávateľa uvedenú v úvode tejto Zmluvy alebo osobne oproti podpisu Objednávateľa.
4. Dohodnutá paušálna platba bude hradená na účet Dodávateľa uvedený v úvode tejto Zmluvy.
5. V paušálnej platbe sú zahrnuté všetky náklady, ktoré Dodávateľovi vzniknú v súvislosti s dohodnutou činnosťou podľa tejto Zmluvy, pokiaľ sa Zmluvné strany nedohodnú inak.

**Článok IV.**

**Povinnosti zmluvných strán:**

1. **Povinnosti objednávateľa:**

1. Predložiť dodávateľovi zoznam pracovných činností, potrebnú dokumentáciu BOZP, OPP a PZS a poskytnúť všetky informácie. Ktoré si dodávateľ vyžiada a sú potrebné nato, aby dodávateľ mohol riadnym spôsobom zabezpečiť plnenie predmetu zmluvy.

2. Vystaviť dodávateľovi oprávnenie vstupu do svojich priestorov a umožniť obhliadku svojich pracovísk.

3. Vykonať opatrenia navrhnuté dodávateľom na zabezpečenie bezpečnosti práce a ochrany pred požiarmi a pracovnej zdravotnej služby.

4. Písomne nahlásiť dodávateľovi kontrolu zo strany štátneho odborného dozoru (Hasičský a záchranný zbor. Inšpektorát práce, RÚVZ) najneskôr 2 dni pred termínom vykonania kontroly,

pokiaľ sa o nej pred týmto termínom dozvie; inak ihneď, ako sa o kontrole zo strany štátneho dozoru dozvie.

5. Nepodpísať protokoly z kontrol štátneho odborného dozoru bez predchádzajúceho odsúhlasenia zástupcom dodávateľa služieb bezpečnosti práce a ochrany pred požiarmi.

1. **Povinnosti dodávateľa:**

1. Vykonávať službu BOZP, OPP a PZS u objednávateľa s odbornou starostlivosťou a to len zamestnancami dodávateľa s odbornou spôsobilosťou, riadne a včas.

2. Preukázateľným spôsobom (písomne) upozorniť na potrebu odstránenia nedostatkov zistených pri kontrolnej činnosti na pracoviskách objednávateľa. O vykonaní služieb podľa tejto zmluvy spísať záznam.

3. V prípade nových právnych úprav novelizovať dokumentáciu BOZP, OPP a PZS a oboznamovať s nimi zamestnancov objednávateľa.

4. Dodávateľ nesie zodpovednosť aj za prípadné sankcie uložené objednávateľovi na to oprávnenými orgánmi, ak dôvod sankcie pochádza v činnosti dodávateľa podľa tejto zmluvy.

5. Dodávateľ sa zaväzuje zachovávať mlčanlivosť o všetkých skutočnostiach, týkajúcich sa objednávateľa, o ktorých sa dozvedel v súvislosti s plnením zmluvy, ako i o ďalších skutočnostiach, tvoriacich predmet obchodného tajomstva, a že nadobudnuté informácie nezneužije a neumožní prístup k týmto informáciám tretím osobám. Obidve zmluvné strany sa zaväzujú považovať skutočnosti alebo informácie, ktoré sa dozvedeli na základe alebo v súvislosti s touto zmluvou za dôverné a zaväzujú sa zachovávať mlčanlivosť o takýchto skutočnostiach alebo informáciách až do doby, kedy sa tieto stanú všeobecne známymi za predpokladu, že sa tak nestane porušením povinnosti mlčanlivosti. Zmluvné strany sa zaväzujú, že ich zamestnanci, pracovníci, subdodávatelia alebo spolupracujúce tretie osoby budú zachovávať mlčanlivosť v zmysle tohto odseku.

1. Povinnosť mlčanlivosti trvá bez ohľadu na ukončenie účinnosti alebo platnosti tejto zmluvy.

**Článok V.**

**Všeobecné ustanovenia:**

1. Zmluvné strany sa dohodli na zabezpečení vzájomného styku prostredníctvom zástupcov, pričom objednávateľ určí zodpovedného zamestnanca za styk s dodávateľom služieb bezpečnosti práce,  ochrany pred požiarmi a PZS formou písomného oznámenia.

2. Dodávateľ prehlasuje, že spĺňa všetky zákonom stanovené podmienky na výkon zmluvne dohodnutých činností a v prípade, že by z akýchkoľvek dôvodov stratil spôsobilosť na ich výkon, oznámi túto skutočnosť bez prieťahov objednávateľovi.

1. Dodávateľ je oprávnený zabezpečiť plnenie predmetu tejto zmluvy dočasne aj prostredníctvom inej spôsobilej osoby, pričom túto skutočnosť je povinný oznámiť objednávateľovi. Za činnosť takejto osoby zodpovedá tak, akoby predmet zmluvy dodával sám.
2. Zmluvné strany sa dohodli, že akékoľvek oznámenie, požiadavka, súhlas alebo akákoľvek iná komunikácia . zmluvných strán vyplývajúca z tejto Zmluvy, teda aj výpoveď, odstúpenie od tejto Zmluvy, doručenie faktúry (ďalej len „Oznámenie“) musí byť uskutočnené v písomnej forme a musí byť Zmluvnej strane, ktorej je určené doručené osobne alebo doporučeným listom prostredníctvom pošty.
3. Adresou pre doručovanie podľa tejto zmluvy sú (i) adresa sídla Objednávateľa uvedená v úvode tejto Zmluvy a(ii) adresa Dodávateľa uvedená v úvode tejto Zmluvy,
4. Oznámenie doručované doporučeným listom prostredníctvom pošty sa bude považovať za doručené uplynutím lehoty 21 dní odo dňa odoslania takéhoto doporučeného listu na príslušnú adresu pre doručovanie uvedenú v článku V. ods. 5 tejto Zmluvy, pokiaľ nedôjde k skoršiemu doručeniu Oznámenia adresátovi;  odoslanie Oznámenia podľa vety pred bodkočiarkou sa preukáže predložením podacieho lístku.
5. Dohoda Zmluvných strán podľa článku V. ods. 6 tejto Zmluvy o doručovaní Oznámenia poštou nevylučuje aj osobné doručovanie/prevzatie Oznámenia, pokiaľ Zmluvná strana, ktorej je adresované, písomne potvrdí prevzatie Oznámenia.

**Článok VI.**

**Trvanie a ukončenie zmluvy:**

1. Zmluva sa uzatvára na dobu neurčitú počnúc dňom **01.02.2016**
2. Skončenie zmluvy:

2.1. Písomnou dohodou zmluvných strán k dohodnutému dňu.

2.2. Výpoveďou aj bez udania dôvodu, pričom zmluvu môžu obidve zmluvné strany vypovedať v 2 mesačnej výpovednej lehote, ktorá začína plynúť od 1. dňa mesiaca nasledujúceho po doručení písomnej výpovede druhej strane.

2.3. Okamžitým odstúpením od zmluvy pri podstatnom porušení:

a) nedodržanie termínu, časového intervalu a obsahu plnenia

b) odmietnutie alebo nevykonanie dohodnutej súčinnosti objednávateľa na písomnú výzvu dodávateľa

1. spôsobenie škody objednávateľovi v zmysle čl. IV ods. B.4 a B.5 zmluvy.
2. Zmluvné strany sú oprávnené od tejto Zmluvy odstúpiť z dôvodov dohodnutých v tejto Zmluve a/alebo  ustanovených  zákonom č. 40/1964 Zb. Občiansky zákonník v znení neskorších predpisov (ďalej ako  "**Občiansky zákonník**"). Odstúpenie od  Zmluvy musí mať písomnú formu a musí byť preukázateľne doručené druhej Zmluvnej strane. Účinky odstúpenia od Zmluvy nastanú dňom doručenia písomného oznámenia o odstúpení od Zmluvy druhej Zmluvnej strane.
3. Pokiaľ táto Zmluva zanikne, sú Zmluvné strany povinné si vzájomne uhradiť všetky finančné záväzky a vyrovnať ich ostatné plnenia, ktoré im vznikli do konca trvania tejto Zmluvy.

**Článok VII.**

**Záverečné ustanovenia:**

1. Ak sa niektoré ustanovenie tejto Zmluvy stane neskôr neplatným alebo sčasti neplatným alebo nezákonným, nie je tým dotknutá platnosť ostatných ustanovení tejto Zmluvy; miesto takýchto ustanovení zmluvy a na vyplnenie medzier sa použije úprava, ktorá sa, pokiaľ je to možné, čo najviac približuje zmyslu a účelu tejto Zmluvy.
2. Akékoľvek zrieknutie sa práva nenadobudne účinnosť, pokiaľ nebude doložené písomnou formou. Zrieknutie sa určitého práva nepredstavuje zrieknutie sa akéhokoľvek ďalšieho práva z tejto Zmluvy
3. Zmluvu možno zmeniť iba výslovným obojstranným zmluvným dojednaním, podpísaným oprávnenými zástupcami oboch strán. To sa týka predovšetkým prípadov obmedzenia rozsahu predmetu plnenia alebo jeho rozšírenia nad rámec tejto zmluvy. V obidvoch prípadoch je predchádzajúca zmena zmluvy nevyhnutnou podmienkou. Zmeny kontaktných údajov a osôb možno meniť bez potreby zmeny zmluvy na základe písomného oznámenia druhej zmluvnej strane.
4. Táto zmluva je vyhotovená v 2 exemplároch, z ktorých každá strana obdrží 1 exemplár.
5. Zmluva nadobúda platnosť a účinnosť podpisom oboch zmluvných strán.
6. Zmluvné strany prehlasujú, že si zmluvu prečítali, zmluvné dojednania sú im jasné a zrozumiteľné a na znak súhlasu pripájajú svoje podpisy.

V Siladiciach, dňa

|  |  |  |
| --- | --- | --- |
| Radoslav HusarovičH.P.T. & BEPOS plus |  | Róbert RepkaStarosta |